Ալեքսեյ Սվիրին

Ալեքսեյ Նիկոլաևիչ Սվիրին (), ռուս խորհրդային արվեստաբան։ Ավարտել է Կազանի համալսարանի իրավաբանական ֆակուլտետը։ 1918 թվականին մասնակցել է Տրոիցե-Սերգիի մայրավանքի հուշարձանների պահպանման և ուսումնասիրման հանձնաժողովի գործունեությանը, 1920 թվականից եղել է մայրավանքում ստեղծված պատմագեղարվեստական թանգարանի տնօրենը։ 1929-1974 թվականներին (ընդմիջումներով) աշխատել է Մոսկվայի Տրետյակովյան պատկերասրահում, միաժամանակ հին ռուս, արվեստին նվիրված դասախոսություններ կարդացել Մոսկվայի մանածագործության ինստիտուտում (1930-ական թվականներ) և պետական համալսարանում 1945 թվականից։ 1937 թվականին եղել է Հայաստանում, գրել «Հին Հայաստանի մանրանկարչությունը» 1939 մենագրությունը։

Ռուս արվեստաբաններ
1886 ծնունդներ
1976 մահեր